香港私房菜 Little hongkong อยู่ในโครงการNara Place วันนี้ตามรอยคุณหยีมาด่วนๆเพราะโปรโมชั่นทางร้านลด30-80%  ในบางเมนูอาหารที่เข้าร่วม โดยต้องกดLike Facebook ของร้านและshareรูปอาหาร เท่านี้ก็สามารถลดตามโปรโมชั่นของที่ร้านได้แล้วค่ะ  ซึ่งจากดูเมนูที่ลดแล้วค่อนข้างถูกใจ เราเลยโทร.จองโต๊ะล่วงหน้าก่อนค่ะ 

ร้านอาหารร้านไม่ใหญ่นัก ตกแต่งสวยงามตามstyle จีนModern โต๊ะที่นั่งสีแดง+หน้าต่างสีแดงชั้น2 และเก๋ไก๋ด้วยประตูห้องน้ำบานประตูสีแดงเป็นตู้ยาจีนทั้งแถบ สวยงามค่ะ 

อาหารที่สั่งมื้อนี้ส่วนใหญ่จะอยู่ในโปรโมชั่นทั้งนั้นค่ะ (เหตุเพราะราคาแสนงาม และอาหารในโปรก็ถูกใจ????????)
เมนูลด80%
- ไก่แช่เหล้า129 ลดเหลือ 26.-
แค่ยกมาเสรฟ์กลิ่นเหล้าก็เตะจมูกแล้ว เนื้อไก่นุ่มๆติดหนังบางๆหน่อย พร้อมรสเหล้าอ่อนๆ กับราคาโปรขนาดนี้นี่คุ้มค่ามาก 
เมนูลด50%
- ห่านย่างฮ่องกง คู่หมั่นโถ 499 ลดเหลือ249
ชอบสุดเลยคงเป็นหนังห่านที่ย่างมากรอบได้ใจ เทียบกับร้านดังๆหลายร้านแล้ว ร้านนี้นี่หนังกรอบบางดีจัง ห่านไม่เหนียวมาก น้ำพะโล้ไม่ค่อยหอมนัก เสิรฟ์คู่กับหมั่นโถวลูกโตเนื้อนุ่ม ชอบมากเลยหมั่นโถวร้านนี้ ถึงแม้ว่าทานคู่กับห่านจะไม่ค่อยเข้ากันเท่าไร
-ก๋วยเตี๋ยวหลอดหมูแดง 128 ลดเหลือ 64
ชอบที่แป้งไม่หนามาก และหมูแดงเยอะจริงๆ รสชาติออกหวานนำ
เมนูลด40%
- เกี้ยวกุ้งซอสฮ่องกง 119 ลดเหลือ71????????????
จานนี้อร่อยแนะนำมากค่ะ เกี้ยวกุ้งชิ้นใหญ่5ชิ้น ลวกมาสุกกำลังทาน เนื้อกุ้งเด้งดึ๋ง ส่วนซอสฮ่องกงนี่อร่อยมากมีน่าจะเป็นกระเทียมดองและถั่ว เพิ่มรสด้วยซอสฮ่องกง รสออกเผ็ดเปรี้ยว อร่อยมากค่ะ
เมนูลด30%
-ซุปเปรี้ยวหวานเต้าหู้ทะเล 99 ลดเหลือ 69
ซุปข้นเสฉวนรสเปรี้ยว ถ้วยไม่ใหญ่มาก ด้านในมีทั้งเห็ด เต้าหู้กุ้ง หมูสับ ใครชอบซุปประเภทนี้ร้านนี้น่าจะถูกใจไม่น้อย
-ไข่หงส์ลาวา 118.-????????????
เมนูนี้ไม่ลดนะค่ะ ด้วยความชื่นชอบขนมประเภทนี้ซึ่งเมืองจีนมักจะทำได้อร่อยมาก ลองทานร้านนี้แล้วถูกใจเลยค่ะไม่ต้องบินไปไกลก็อร่อยได้แล้ว แป้งข้าวเหนียวปั้นทรงกลมโรยงาทอดกรอบ เมื่อตัดออกด้านในแป้งข้าวเหนียวเนื้อนุ่มยัดไส้ครีมไข่เค็มไว้ ทานระวังหน่อยเพราะร้อนค่ะ รสชาติไส้ไข่เค็มมันๆ ไม่หวานมากค่ะ

ถือว่าถูกใจไม่น้อยกับร้านอาหารจีนฮ่องกงร้านนี้ ทั้งการตกแต่งร้าน บรรยากาศเปิดเพลงจีนสมัยก่อน 
ราคาดีงามเมื่อมีโปรโมชั่น (หากไม่มีถือว่าราคาสูงไปหน่อย เพราะอาหารจานเล็ก)

**โปรโมชั่นนี้ถึง15/06นี้ค่ะ***รีบมากันหน่อยค่ะ^^